ΓΡΑΠΤΗ ΕΡΩΤΗΣΗ E-0951/00

υποβολή: Bart Staes (Verts/ALE) προς την Επιτροπή

(29 Μαρτίου 2000)

Θέμα: Ο Στόχος 2 περιοχή του Hainaut

Η χορήγηση ενίσχυσης στην επαρχία Hainaut της Βαλλονίας, στα πλαίσια του Στόχου 2, έχει ως συνέπεια τη μετατόπιση επιχειρήσεων που είναι εγκατεστημένες προ πολλών ετών στη γειτονική επαρχία West-Vlanderen. Οι επικεφαλής των ενεχομένων επιχειρήσεων αναγνωρίζουν ότι η μετατόπιση των δραστηριοτήτων τους στο Hainaut, εξαρτάται πλήρως από τη χορήγηση ή όχι επιδοτήσεων στα πλαίσια του Στόχου 2. Χωρίς ευρωπαϊκή ενίσχυση οι επιχειρηματίες προτιμούν να εξακολουθήσουν τη δραστηριότητά τους στη Δυτική Φλάνδρα. Προκειμένου να ληφθούνπόψη για τη χορήγηση των εν λόγω επιδοτήσεων, οφείλουν να έχουν την έδρα τους στο Hainaut.

1. Πόσες και ποιές αιτήσεις είχανποβληθεί μέχρι την 1η Ιανουαρίου 2000 για ενίσχυση νέων οικονομικών δραστηριοτήτων στο Hainaut, στα πλαίσια του Στόχου 2;

2. Πότε και πού πραγματοποιήθηκε η καταχώρηση της έδρας των ενδιαφερομένων επιχειρήσεων;

3. α) Πόσες από τις ως άνω επιχειρήσεις ασκούσαν κατά το παρελθόν τις δραστηριότητές τους στην επαρχία West-Vlanderen;

β) Πόσες από τις ως άνω επιχειρήσεις ασκούν τη δραστηριότητά τους στην επαρχία West-Vlanderen;

4. Ερωτήθηκαν ρητώς οι ενδιαφερόμενες επιχειρήσεις σχετικά με το εάν η μετατόπισή τους από την West-Vlanderen στο Hainaut εξαρτάται ή όχι από τη χορήγηση ενίσχυσης στα πλαίσια του Στόχου 2;

α) Εάν ναι, πόσοι επιχειρηματίες της Δυτικής Φλάνδρας εξέφρασαν την επιθυμία να αναπτύξουν δραστηριότητες στο Hainaut χωρίς ενίσχυση στα πλαίσια του Στόχου 2;

β) Εάν όχι, είναι διατεθειμένη η Επιτροπή να θέσει τώρα στους επικεφαλείς των επιχειρήσεων το ερώτημα κατά πόσο η μετατόπισή τους εξαρτάται από τη χορήγηση ενίσχυσης στα πλαίσια του Στόχου 2;

5. Είναι διατεθειμένη η Επιτροπή να λάβει μέτρα προκειμένου να αποφευχθεί η μετατόπιση επιχειρήσεων από την West-Vlanderen στο Hainaut;

α) Εάν ναι, ποιά;

β) Εάν όχι, για ποιό λόγο;

Συμπληρωματική απάντηση του κ. Barnier εξ ονόματος της Επιτροπής

(22 Ιανουαρίου 2001)

Κατά τη διάρκεια της περιόδου προγραμματισμού 2000-2006, η επαρχία της Βαλλονίας Hainaut θα λάβει ενίσχυση από τα Διαρθρωτικά Ταμεία στο πλαίσιο του στόχου 1 και όχι στο πλαίσιο του στόχου 2.

Προς το σκοπό αυτό, το Ενιαίο Έγγραφο Προγραμματισμού (ΕΕΠ) πουποβλήθηκε από τις περιφερειακές αρχές εγκρίθηκε από την Επιτροπή στις 15 Μαΐου 2000. Μια ομάδα εργασίας που αποτελείται από αντιπροσώπους της διοίκησης, καθηγητές πανεπιστημίων, εκπροσώπους των ενώσεων εργοδοτών και από έναν εξωτερικό σύμβουλο, θα είναιπεύθυνη για την εξέταση των σχεδίων πουποβλήθηκαν στο πλαίσιο του νέου αυτού προγραμματισμού.

Το μέτρο ενίσχυσης στις επενδύσεις περιλαμβάνεται μεταξύ των βασικών μέτρων του εν λόγω ΕΕΠ, αλλά στο στάδιο αυτό δεν έχει καθοριστεί ο αριθμός των επιχειρήσεων που θα επωφεληθούν από το μέτρο αυτό, ούτε ο ακριβής αριθμός των επιχειρήσεων που είναι εγκατεστημένες σήμερα στη Δυτική Φλάνδρα και οι οποίες μπορεί ενδεχομένως να μετακινήσουν την έδρα τους στην επαρχία Hainaut.

Κατά τη διάρκεια της περιόδου προγραμματισμού 1994-1999, η ενίσχυση στις επενδύσεις ήταν διαθέσιμη με βάση δύο καθεστώτα: την ενίσχυση για τη δημιουργία επιχειρήσεων και την ενίσχυση για την επέκταση επιχειρήσεων. Οι διαθέσιμες στατιστικές αναφέρουν ότι 50 εταιρείες εγκατεστημένες στη Φλάνδρα επωφελήθηκαν από το ένα ή το άλλο καθεστώς ενίσχυσης, πράγμα το οποίο αντιπροσωπεύει περίπου 7 % του συνολικού αριθμού των επενδύσεων που έλαβαν ενίσχυση στο πλαίσιο του στόχου 1.

Τα στατιστικά στοιχεία που διαβιβάστηκαν από την περιφέρεια της Βαλλονίας περιορίζονται στις ημερομηνίες απόφασης χορήγησης της ενίσχυσης μεταξύ 1995 και 1999. Τα στοιχεία αφορούν διάφορες περιοχές της επαρχίας Hainaut, αλλά οι πόλεις που αναφέρονται περισσότερο είναι Mouscron, Tournai και Comines.

Η συλλογή των αναγκαίων στοιχείων για να καταστεί δυνατή η διαβίβαση στο Αξιότιμο Μέλος του Κοινοβουλίου των πληροφοριών που ζητήθηκαν όσον αφορά τις προηγούμενες και τιςφιστάμενες δραστηριότητες των φλαμανδικών επιχειρήσεων δεν έχει ακόμη πραγματοποιηθεί από τις αρμόδιες περιφερειακές αρχές.

Ούτε η Επιτροπή, ούτε οι περιφερειακές αρχές της Βαλλονίας δεν έχουν πραγματοποιήσει έρευνα όσον αφορά τους λόγους για τους οποίους οι επιχειρήσεις έχουνποβάλει αίτηση για ενίσχυση στις επενδύσεις και έχουν εγκαταστήσει την έδρα τους στην επαρχία του Hainaut ώστε να επωφεληθούν από την παρέμβαση αυτή. Η Επιτροπή δεν σκοπεύει να πραγματοποιήσει μια τέτοια έρευνα.

Η Επιτροπή πρέπει να εξασφαλίσει ότι τα καθεστώτα ενίσχυσης στις επενδύσεις που εφαρμόζονται από τις περιφέρειες ή τις εθνικές αρχές, τηρούν τους κανόνες ανταγωνισμού που ορίζονται στη συνθήκη ΕΚ. Εξάλλου, στο πλαίσιο των διαπραγματεύσεων των προγραμμάτων, η Επιτροπή εξετάζει τη συνοχή των σχεδίων ανάπτυξης με τις γενικές κατευθυντήριες γραμμές που προτάθηκαν στα κράτη μέλη.

Όσον αφορά το θέμα της μετεγκατάστασης των επιχειρήσεων, η Επιτροπή καλεί το Αξιότιμο Μέλος του Κοινοβουλίου να αναφερθεί στις απαντήσεις που έχουν δοθεί στις γραπτές ερωτήσεις E-1396/99 της κας Keppelhoff-Wiechert(1), E-1446/99 του κ. Meijer(2), P-1805/99 της κας Figueiredo(3) και P-1706/00 της κας Randzio-Plath(4).

(1) ΕΕ C 170 E της 20.6.2000.

(2) ΕΕ C 203 E της 18.7.2000.

(3) ΕΕ C 219 E της 1.8.2000.

(4) ΕΕ C 81 E της 13.3.2001, σελ. 75.